stanford-oval/wikipedia huggingface dataset:
אליס ריינה
קורות חיים

אליס רינדאואר נולדה במשפחה יהודית כבתם של שאלאמון (שלמה) רינדאואר (1844–1910), פקיד מדינה, ושל ברתה פסל (Fessel) (1913–1847). היא למדה בבית הספר העירוני לבנות ברובע 5 בבודפשט וב"בית הספר הלאומי למוזיקה", ולאחר מכן המשיכה את לימודיה ב"אקדמיה לאמנויות דרמטיות" (שמה היום האוניברסיטה לאמנויות התיאטרון והקולנוע), שם קיבלה את הדיפלומה ב-1911.
מ-1913 הפכה לחבר ב-Medgyaszay Kabaré
ב-1915 ב-Modern Szinpad Kabaré
בשנה שלאחר מכן קיבלה תפקיד ראשי בסרט "הנידון" כשותף של ינה טרז'
ביוני 1918 הופיעה ב-Fasor Kabaré
מסתיו של אותה שנה חתמה על חוזה עם תיאטרון מרכז העיר ושיחקה בתיאטראות של ארתור בארדוש עד 1920, בעיקר בתפקידים ראשיים.
מ-1921 עד 1926 הייתה חברה בתיאטרון הקומדיה של בודפשט
מ-1926 עד 1938 ב-Terézkörúti Színpad.
לשכת השחקנים, שנוסדה ב-1938, לא כללה אותו בין חבריה בשל יהדותה.
משנת 1940, שוב בשל מוצאה, כבר לא הייתה יכולה להופיע על הבמה בכלל, אלא רק במסגרת תיאטרון גולדמארק בפני קהל יהודי ובאירועים של קבוצות הנוער של הקהילה היהודית של פשט.
ב-1946 ניגנה ב-Sörkabaré
ב-1951 ב-Kis Varieté
בתחילת דרכה שיחקה נערות צעירות, בהמשך שיחקה תפקידים קומיים.
היא התאלמנה מבעלה יוז'ף קורנאי (1889–1929) שהיה צייר, לו נישאה ב-12 בדצמבר 1912 בבודפשט. נולדו להם שני ילדים: ג'רג' קורנאי (1917–1943) וטמאש קורנאי (1921–?). בנה הגדול מת בשואה במחנות שרות העבודה (עבודות כפייה לגברים יהודים עבור הצבא ההונגרי).
בדצמבר 1953 הופיעה קריאה בעיתון השבועי הניו יורקי (בשפה ההונגרית) Az Ember, בה דיווחו על מצבה הבריאותי והכלכלי העגום של אליס ריינה (ממונטריאול), וביקשו מהקוראים עזרה. חודש לאחר מכן דיווח העיתון כי האיסוף הצליח חלקית. ואז, בפברואר 1954, העיתון כלל גם את התודה של אליס ריינה. היא הובאה למנוחות בבית הקברות היהודי של הברון דה הירש במונטריאול.
תפקידיה > בתיאטרון

טריסטן ברנרד: הצייר הקפדני – גברת גומואיס
אדה טוט: רוע הכפר – גברת מרשעת
ז'ורז' פיידו: מיצי אויסטר – גבריאלה
דיולה קבארי: פטפוטים
מיקלוש לרינץ: לוחם השוורים – איזבלה
תפקידיה > בקולנוע

הנידון (1916) תפקיד ראשי
האישה המהופנטת (1932, קצר)
200 לחודש קבוע (1936) – גברת עצבנית בבית המרקחת
אהבת הספורט (1936–37) – גברת רדוואן
אני יכול לראות אותך פעם בשבוע (1937) – גברת אורחת עם כלב בבית הקפה
פשוט עשן את המקטרת, לדאני! (1938) – אשת ירח דבש
חנות כלבו ממלכתית (1952) – לקוחה בכלבו
לקריאה נוספת

Harsányi László. "Zsidó művészek a viharban (70. rész) – Rajna Alice". mazsihisz.hu. נבדק ב-2021-07-19. (אמנים יהודים בסופה)
"Rajna Alice". omike.hu. אורכב מ-המקור ב-2021-10-17. נבדק ב-2021-07-19.
Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. 1931)
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
הערות שוליים

↑  Az engedélyt tartalmazó BM rendelet száma/évszáma: 21619/1911. Forrás: MNL-OL 30803. mikrofilm 409. kép 3. karton. Névváltoztatási kimutatások 1911. év 51. oldal 34. sor
↑  "Születési bejegyzése a pesti neológ izraelita hitközség születési akv. 1493/1892. folyószáma alatt". נבדק ב-2021-07-19.
↑  "Rindauer Salamon halotti bejegyzése a Budapest VI. kerületi polgári halotti akv. 1693/1910. folyószáma alatt".
↑  "Házasságkötési bejegyzése a Budapest V. kerületi polgári házassági akv. 627/1912. folyószáma alatt". נבדק ב-2021-07-19.
יחס אות לרעש

השוואה בין אות רצוי (הגרף העליון, מסומן באות A) לבין אות שהצטרף אליו רעש מועט (הגרף התחתון, מסומן באות B).
יחס אות לרעש (בראשי התיבות הנפוצים באנגלית: SNR, או בעברית יאל"ר) הוא היחס בין עוצמת האות הרצוי או בעל המשמעות, לבין עוצמת הרעש הכולל.
היחס מתאר את המידה שבה הרעש הבלתי רצוי הוא משמעותי או חזק, היחס מהווה אינדקציה עבור שימוש באות וניתוחו.
חוק שאנון-הארטלי מציג את הקשר בין יחס אות לרעש, לבין רוחב סרט והקיבולת של ערוץ תקשורת.
הגדרה

יחס אות לרעש מוגדר מתמטית כיחס בין ממוצע עוצמת האות וממוצע עוצמת הרעש, בתחום תדרים מוגדר:
כאשר  P הוא ממוצע ההספק של האות או הרעש, ו־ A הוא שורש ממוצע הריבועים של האות או הרעש.
על מנת להקל על ביצוע החישובים, נהוג לבצע אותם בדציבלים על סקלה לוגריתמית באמצעות הנוסחה:
שיפור SNR בפועל

כל המדידות האמתיות מופרעות מרעש. הרעשים כוללים רעש אלקטרוני ואירועים חיצוניים המשפיעים על התופעה הנמדדת - רוח, כוח המשיכה של הירח, שינויי טמפרטורה וכדומה, תלוי במה שנמדד וברגישות של המכשיר המודד. לעיתים קרובות ניתן להפחית את הרעש על ידי שליטה על הסביבה. אם לא, כאשר תיאורו של הרעש מוכר ושונה מהאות אותו רוצים להעביר, ניתן לסנן את הרעש או לעבד את האות לאות הרצוי (כלומר לרוחב פס).
לדוגמה, לפעמים ניתן להשתמש במגבר נעילה (אנ') כדי לווסת ולהגביל את האות בתוך רוחב פס צר מאוד ולאחר מכן לסנן את האות המתקבל לרוחב הפס הצר שבה הוא נמצא, ובכך לחסל את רוב הרעש שברוחב פס.
כאשר האות הוא קבוע או מחזורי ואות הרעש הוא אקראי, ניתן לשפר את ה-SNR על ידי ממוצע של מדידות. במקרה זה הרעש פוחת ביחס ישר לשורש הריבועי של מספר דגימות ממוצעים.
בנוסף, רעש פנימי של מערכות אלקטרוניות יכול להיות מופחת על ידי מגברי רעש נמוך.
שימושים בתקשורת > בתקשורת אנלוגית

בתקשורת אנלוגית, יחס אות לרעש הוא מדד חשוב אשר באמצעותו נבדק טיב האות בנקודות שונות בשרשרת RF המעבירה אות ממקום מסוים ליעדו; במוצא המשדר, אנטנת השידור, באנטנה הקולטת, בגלאי ועוד.
רעש נוצר בתווך השידור שבין כל אחד מהרכיבים (אוויר, כבל קואקסיאלי ועוד), כל רכיב יוצר בעצמו רעש ובנוסף עשוי להיות רעש נלווה לאות (למשל רעש שוט).
שימושים בתקשורת > בתקשורת הדיגיטלית

עבור אותות דיגיטליים מוגדרים מספר מדדים מקבילים אשר בעזרתם ניתן לאפיין את טיב האות:
"יחס אות לרעש דיגיטלי":
Q={\frac {I_{1}-I_{0}}{\sigma _{1}+\sigma _{0}}}.
יחס אות לרעש קוונטיזציה (SQNR)
יחס סיביות שגויות (BER)
בתקשורת האופטית

המונח "יחס אות לרעש" משמש בתחום גלאי האור לתיאור כמותי של הרעש שהגלאי קולט.
ראו גם

PSNR
NEP
אור תועה
ספרת רחש
אדה הטווני

| --- | --- |
אין תמונה חופשית
 לידה:  15 בינואר 1859 צ'ונגראד, הונגריה 
 פטירה:  30 במאי 1927 (בגיל 68) בודפשט, ממלכת הונגריה 
 שם לידה:  Schrank Ede 
 מקום קבורה:  בית הקברות היהודי ברחוב קוזמה 
 
אדה הטווני (במקור אדוארד שראנק, בהונגרית: Hatvani Ede;‏ צ'ונגראד, 15 בינואר 1859 – בודפשט, 30 במאי 1927) היה שחקן יהודי-הונגרי, זמר (בריטון) תיאטרון וקולנוע מפורסם. הופיע בלפחות 14 להקות בקריירה שלו וכתב כמה מחזות זמר.
קורות חייו

אדוארד שראנק נולד במשפחה יהודית ליאנוש (יחיאל) שראנק, חייל במהפכת 1848 בהונגריה, מורה לאחר מכן במשך 44 שנים, ושל רוזליה (זאלי) ריינר. הוא סיים את בית הספר התיכון בנאג'ווארד. ב-15 באוקטובר 1875, בתיאטרון העם, החל את הקריירה שלו ועבד שם במקהילת התיאטרון שמונה שנים, עד 1883. אז לאיוש אבה הוציא אותו מהמקהילה ומאז ואילך מילא תפקידים ראשיים על הבמה. ב-1883 היה בריטון אצל מנהל התיאטרון וינצה נאג' בסגד ובילה חמישה קיצים בנאג'ווארד. הוא גם הופיע קולוז'וואר, ברטיסלאבה, גיור, מישקולץ, טמשוואר, במשך שתי עונות בחוג התיאטרון של בודה, במשך שנתיים בדברצן ועוד. הוא פרש לחלוטין ב-1 באוקטובר 1908. הטוואני זכה לכבוד רב בכל מקום ושמו הלך לפניו. אמנותו זכתה להכרה גם בתחום הקולנוע, גם שם זכה להערכה רבה.
הוא הובא למנוחות בבית הקברות היהודי ברחוב קוזמה.
משפחתו

אשתו הייתה ברטה לֵוואי, זמרת אופרטה, שנולדה ב-11 במרץ 1871 בבלטונפקאיאר. ב-1889 הייתה כבר חברה בתיאטרון העם. אחר כך חתמה על חוזה בדברצן ושמה התפרסם מאוד על כמה במות יוקרתיות כפרימדונה פופולרית. הם התחתנו בבודה ב-24 באוגוסט 1890. ב-1 באוקטובר 1921 פרשה.
בתו הייתה מארישקה הטוואני, שחקנית, שנולדה ב-1891 בבודפשט. היא הופיעה לראשונה על הבמה ב-1907. נפטרה ב-27 בספטמבר 1951 בבודפשט. בנו יאנוש הטווני, היה צייר, השלים את לימודיו באקדמיה בסטוקהולם.
תפקידי תיאטרון (חלקי מאוד)

אוטוקר (יוהאן שטראוס הבן: ברון הצוענים)
ג'ורקה קוסה (פ. צ'פרגי: הארנק האדום)
בוויל (ג'ונס: הגיישות)
סרטיו (חלקי)

טיפה (1919)
ללא נישואים (1922)
כתביו

מטוס, פארסה מוזיקלית ב-3 מערכות. בם. 1910 ב-29 ביולי 1910, בנאג'ווארד
הגברת המשפטנית, אופרטה ב-3 מערכות (בכתב יד).
רוז'ה בוז'ה, מחזה עממי, עם שירים ב-3 מערכות
פעל בלהקות

1883–1885: סגד, נאג'ווארד;
1885: אלאיוש בוג'ו;
1886: קארוי מוסוני;
1887: קלוז';
1888: קארוי הטווני;
1889–1891: לאיוש ולנטין;
1892: קארוי שומוג'י;
1893–1895: ינה וספרמי;
1895: לאיוש י. פשט;
1896, 1898: ז'יגמונד פלד;
1897–1899: שאנדור דובו;
1899–1901: רלה;
1902–1904: נאדאשי;
1904–1906: זומבור (ב. פולגאר).
לקריאה נוספת

Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות התיאטרון)
Magyar Színművészeti Lexikon (1929-1931, szerk. Schöpflin Aladár) (לקסיקון לאמנות הבמה)
הערות שוליים

↑  "Születési bejegyzése a csongrádi izraelita hitközség születési akv. 1/1859. folyószáma alatt". נבדק ב-2020-02-27.
↑  "Házasságkötési bejegyzése a budai izraelita hitközség esketési akv. 6/1890. folyószáma alatt". נבדק ב-2020-02-27.
↑  Bp. XI. ker. állami halotti akv. 566/1951. folyószám.
Voyage (אלבום של אבבא)

Voyage הוא אלבום האולפן התשיעי של הלהקה השוודית אבבא. האלבום יצא לאור ב-5 בנובמבר 2021, על ידי חברות התקליטים יוניברסל ופולאר. זהו האלבום הראשון של הלהקה מזה 40 שנה שמורכב ממוזיקה חדשה בלבד, מאז צאת אלבום האולפן השמיני שלה, The Visitors‏ (1981), שיצא שנה לפני התפרקותה בשנת 1982.
האלבום הוכרז ב-2 בספטמבר 2021 בשידור חי של יוטיוב. להקת אבבא הודיעה בשנת 2018 כי הקליטה שני שירים, "I Still Have Faith in You" ו-"Don't Shut Me Down", אשר הוכרזו כסינגלים המובילים מתוך האלבום. בהמשך, הוכרז על קונצרט האווטאר הדיגיטלי של "ABBA Voyage" שהחל ב-27 במאי 2022, בבפארק האולימפי של המלכה אליזבת בלונדון. אתר האינטרנט, abbavoyage.com, עלה לאוויר ב-26 באוגוסט 2021, לצד שלטי חוצות שהופיעו בלונדון, וחשבונות מדיה חברתית שכותרתם "ABBA Voyage" הוקמו לקידום ההודעה.
האלבום מכיל 10 רצועות, ששתיים מתוכן ("Just a Notion" ו-"Bumblebee"), הופצו בעבר בגרסת דמו כחלק ממחרוזת קטעים שנגנזו בשם "ABBA Undeleted" במארז התקליטורים, Thank You for the Music.
רקע והפקה

ב-6 ביוני 2016, התאחדה הלהקה אבבא לאחר פירוקה בשנת 1982, וביצעה את השיר "The Way Old Friends Do" במסיבה פרטית בסטוקהולם, שוודיה. שנתיים לאחר מכן, באפריל 2018, היא הודיעה שהקליטה שני שירים חדשים: "I Still Have Faith in You" ו-"Don't Shut Me Down".
השירים נועדו בהתחלה לתמוך בספיישל טלוויזיוני שהופק בחסות NBC ו-BBC, מאוחר יותר, הוחלט לשנות זאת לסיבוב הופעות בשם "ABBAtar".
ABBAtars

האווטארים הדיגיטליים של הלהקה שיופיעו במהלך הקונצרט, שזכו לכינוי "ABBAtars", הוכרזו לראשונה בספטמבר 2017, כאשר בני אנדרסון אמר כי ייקח זמן לעשות את פניהם ואולוואוס אמר שהוא מתרגש מאיך שהטכנולוגיה מתקדמת. סיבוב ההופעות יועד במקור להתקיים בשנת 2019, אך בשל עיכובים טכניים ומגפת הקורונה, נדחה לשנת 2022. ל-ABBAtars יש את אותה הטכנולוגיה של פסאודו-הולוגרמה של טופאק שאקור משנת 2012, עם אווטרים תלת־ממדיים. הלהקה עצמם היו בחליפות לכידת תנועה עבור האווטארים, עם גרפיקה של החברה Industrial Light & Magic.
רשימת רצועות

כל השירים נכתבו והולחנו על ידי בני אנדרסון וביורן אולבאוס.
| Voyage> מס' | Voyage> שם | Voyage> משך | Voyage>  | Voyage>  | Voyage>  | Voyage>  | Voyage>  | Voyage>  | Voyage>  |
| --- | --- | --- | --- | --- | --- | --- | --- | --- | --- |
| 1. | I Still Have Faith in You  | 5:09 |  |  |  |  |  |  |  |
| 2. | When You Danced with Me  | 2:50 |  |  |  |  |  |  |  |
| 3. | Little Things  | 3:08 |  |  |  |  |  |  |  |
| 4. | Don't Shut Me Down  | 3:56 |  |  |  |  |  |  |  |
| 5. | Just a Notion  | 3:31 |  |  |  |  |  |  |  |
| 6. | I Can Be That Woman  | 4:01 |  |  |  |  |  |  |  |
| 7. | Keep an Eye on Dan  | 4:05 |  |  |  |  |  |  |  |
| 8. | Bumblebee  | 3:57 |  |  |  |  |  |  |  |
| 9. | No Doubt About It  | 2:56 |  |  |  |  |  |  |  |
| 10. | Ode to Freedom  | 3:32 |  |  |  |  |  |  |  |
מיקומי שיא

|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 10 |
|  אירלנד | מצעד האלבומים האירי | 9 |
פרסים ומועמדויות

| פרס | קטגוריה | תוצאה | מקור |
| --- | --- | --- | --- |
| פרס גראמי | אלבום השנה | מועמדות |  |
| פרס גראמי | אלבום הפופ הווקאלי הטוב ביותר | מועמדות |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 בנובמבר 2021 | תקליט • תקליטור • הורדה דיגיטלית • סטרימינג | יוניברסל • פולאר |  |
בן שאן

| --- | --- |

 לידה:  12 בספטמבר 1898 קובנה, האימפריה הרוסית 
 פטירה:  14 במרץ 1969 (בגיל 70) ניו יורק, ארצות הברית 
 מקום קבורה:  Roosevelt Cemetery 
 מקום לימודים:  אוניברסיטת ניו יורק  ליגת הסטודנטים לאמנות של ניו יורק 
 תחום יצירה:  ציור 
 זרם באמנות:  ריאליזם חברתי 
 פרסים והוקרה:  מדליית AIGA 
 בן או בת זוג:  ברנרדה ברייסון שאן 
 צאצאים:  Jonathan Shahn 
 
"משמעות הביטחון החברתי", ציור קיר, הבניין הפדרלי של ווילבור ג'וסף כהן
"לתעסוקה מלאה אחרי המלחמה, הרשם, הצבע", פוסטר, 1944
קוטפי כותנה המשתכרים 60 סנט ליום, ארקנסו, 1935, צילום של שאן
בן שאן (אנגלית: Ben Shahn;‏ 12 בספטמבר 1898 – 14 במרץ 1969), היה אמן, צייר, וצלם יהודי-אמריקאי, יליד ליטא. ידוע בשל יצירותיו בסגנון הריאליזם החברתי ובשל עמדותיו הפוליטיות השמאלניות.
ביוגרפיה

שאן נולד בשם בנימין שאן בעיר קובנה (כיום בליטא) תחת שלטון האימפריה הרוסית למשפחה יהודית. אביו יהושע השיל נאשם בשנת 1902 בפעילות מהפכנית ונשלח לגלות בסיביר. אימו גיטל (ליברמן) שאן, עברה עם שאן ושני אחיו הצעירים לאוקמרגה באוקראינה. בשנת 1906 המשפחה היגרה לארצות הברית שם התאחדה לאחר שהאב הצליח להימלט מסיביר. הם התמקמו בשכונה ויליאמסבורג בברוקלין, ניו יורק, שם נולדו להורים עוד שני ילדים. בניו יורק החל שאן את דרכו כאמן, ראשית התמחה בליטוגרפיה ועיצוב גרפי, תחומים אשר היוו בסיס ליצירות אשר שילבו תמונות ותמליל. כמקובל בין ציירי ריאליזם חברתי, המדיום העיקרי בו יצר היה טמפרה. בניו יורק הוא השתייך לחוג של אמנים שכלל בין השאר את אלכסנדר ארכיפנקו, ז'אק ליפשיץ, חיים גרוס, דה-הירש מרגוליס, מיטשל פילדס ורפאל סויאר.
נושאים עיקריים בציור

גישתו של בן שאן לאמנות התבססה על התפיסה הריאליסטית-חברתית, ועל בחינה של סטטוס-קוו חברתי. נושאי עבודותיו העיקריים היו החיים העירוניים המודרניים, עבודה מאורגנת, הגירה וצדק חברתי, אותם תיאר באופן רחום ואנושי. גישתו החברתית באה לידי ביטוי לא רק בנושאי העבודות אלא גם בנטייתו ליחסים אינטימיים והדדיים שבין האמן והקהל, וביקורת כלפי יומרות אמנותיות אשר מנותקות מהציבור.
יצירות אמנות

ברתולומיאו וונצטי וניקולה סאקו, השומרים שלהם,1932, אוסף מיס פטרישיה היילי אוניברסיטת ייל
ייסורי סאקו וונצטי, 1931-3, מוזאון וויטני
ללא כותרת (רחוב יוסטון, מגרש משחקים, ניו יורק), 1932, Fogg Art Museum
מצעד הנשים הנוצריות של תנועת המתינות, 1933-4, מוזיאון העיר ניו יורק.
Jersey Homesteads Mural, 1937-38, המרכז הקהילתי של הדיור הפדרלי פיתוח, רוזוולט, ניו ג' רזי
Still Music, 1938, אוסף פיליפס (אורכב 03.06.2017 בארכיון Wayback Machine), וושינגטון די.סי
כדוריד, 1939, המוזיאון לאמנות מודרנית, ניו יורק
"משמעות הביטחון החברתי", ציור קיר, הבניין הפדרלי של ווילבור ג'וסף כהן, 1940-2, וושינגטון די. סי
לתעסוקה מלאה אחרי המלחמה, הרשם, הצבע, 1944, המוזיאון לאמנות מודרנית, ניו יורק
אלגוריה, 1948,אוסף ביל בומר, The Modern
גיל של חרדה, 1953, The Joseph H. Hirschhorn Foundation, Inc
אלפרד דה מיסה

| --- | --- |

 לידה:  11 בדצמבר 1810 פריז, הקיסרות הראשונה 
 פטירה:  2 במאי 1857 (בגיל 46) פריז, צרפת 
 שם לידה:  Louis-Charles-Alfred de Musset-Pathay 
 מדינה:  צרפת 
 מקום קבורה:  פר לשז 
 מקום לימודים:  תיכון הנרי הרביעי 
 שפות היצירה:  צרפתית 
 זרם ספרותי:  הרומנטיקה 
 יצירות בולטות:  The Moods of Marianne 
 תקופת הפעילות:  מ-1826 
 בן או בת זוג:  ז'ורז' סאנד  Louise Rosalie Allan-Despreaux  לואיז קולה  רחל פליקס  Aimée d'Alton  בפסקה זו רשומה אחת נוספת שטרם תורגמה 
 פרסים והוקרה:  אביר בלגיון הכבוד  קונקור ז'נרל (1827)  prize Maillé Latour Landry (1848) 
 חתימה:   
 
אלפרד דה מיסה (בצרפתית: Alfred de Musset; ‏11 בדצמבר 1810 – 2 במאי 1857) היה מחזאי, משורר וסופר צרפתי.
ביוגרפיה

דה מיסה נולד בפריז לאב שכתב ספרים בנושאים היסטוריים וספרי מסעות. בהיותו בן תשע שנים החל ללמוד בבית הספר אנרי הרביעי בפריז בו גמר את לימודיו בהצטיינות (1827). למד רפואה, משפטים, ציור, אנגלית ונגינה בפסנתר, לפני שכתב את שירו הראשון "חלום" (1828). ב-1829 פרסם את קובץ שיריו הראשון "סיפורים ספרדיים ואיטלקיים", שנתקבל באהדה על ידי ויקטור הוגו, ונעשה חבר בחוגים הספרותיים של פריז.
ב-1833 פגש בסופרת ז'ורז' סאנד והתאהב בה. מכאן התפתחה ביניהם מערכת יחסים שנמשכה עד 1835. הם נסעו יחד לאיטליה, ונדבקו במחלה בוונציה. סאנד התאהבה ברופא שלה, ואלפרד דה מיסה חזר לפריז בגפו. מאורעות אלה באו על ביטויים ברומן שלו "וידויו של בן הדור", המהווה גם אוטוביוגרפיה, ובמחזה "אין להתלוצץ עם האהבה" (1836). ב-1837 התארס עם אימה ד'אלטון, אירוסין שנסתיימו בפרידה כעבור שנה. ב-1845 זכה בתואר "אביר לגיון הכבוד". שימש כספרן של משרד הפנים הצרפתי, והחל ב-1848 - כספרן של משרד החינוך הציבורי. ב-1852 נבחר לחבר האקדמיה הצרפתית. באותה שנה התאהב בלואיז קולט, מאהבתו לשעבר של הסופר גוסטב פלובר.
בשנים האחרונות לחייו מיסה לא הרבה לצאת מדירתו שהייתה ליד התיאטרון "קומדי פרנסז" בפריז. הוא לקה בדלקת אבי העורקים על רקע מחלת העגבת (Syphilitic aortitis) ומצבו הידרדר עוד יותר בגלל שתייה מרובה. אלפרד דה מיסה נפטר בפריז ב-1857 כתוצאה ממחלת העגבת ונקבר בבית העלמין פר לשז.
ספריו שתורגמו לעברית

וידויו של ילד המאה, מצרפתית: ניר רצ'קובסקי, הוצאת כתר, 2009.
לקריאה נוספת

אלפרד דה מיסה – המשורר והפרוזאיקן (מצרפתית: רותם עטר), דחק, כרך טו', 2022.
הערות שוליים

↑  L F Haas. (1996). Louis Charles Alfred de Musset (1810-57). Journal of Neurology, Neurosurgery & Psychiatry. 61(1):25. PMID 8676152
| --- | --- |
בקרת זהויות :  NLI: 987007265599605171  PLWABN: 9810594758105606  BIBSYS: 90092377  BNE: XX1114235  BnF: cb119172903 (data)  CANTIC: a1085891x  CiNii: DA00458993  GND: 118585940  ICCU: CFIV044825  ISNI: 0000 0001 2133 4059  LCCN: n80036706  LNB: 000051572  Léonore: 275008  MusicBrainz: e1f417ce-3fc3-4c95-99b3-c2c1f4d93d10  NDL: 00450897  NKC: jn19990005919  NLA: 35370803  NLG: 65802  NLK: KAC199619730  NSK: 000009352  NTA: 068328249  RERO: 02-A000117758  RKD: 58616  SELIBR: 210178  SNAC: w60002sz  SUDOC: 027043339  Trove: 928926  ULAN: 500030255  VcBA: 495/19944  VIAF: 54151927   WorldCat (עם VIAF): 54151927
אלכסנדר פופ

| --- | --- |

 לידה:  21 במאי 1688 (יוליאני) לונדון, ממלכת אנגליה 
 פטירה:  30 במאי 1744 (יוליאני) (בגיל 56) טוויקנהם, הממלכה המאוחדת 
 מדינה:  ממלכת אנגליה, ממלכת בריטניה הגדולה 
 מקום קבורה:  לונדון 
 מקום לימודים:  Twyford School 
 שפות היצירה:  אנגלית, לטינית, יוונית 
 סוגה:  שירה 
 יצירות בולטות:  The Rape of the Lock, Eloisa to Abelard, Messiah, An Essay on Criticism 
 חתימה:   
 
אלכסנדר פופ (באנגלית: Alexander Pope;‏ 21 במאי 1688 - 30 במאי 1744), מגדולי המשוררים האנגלים של המאה ה-18. ידוע במיוחד בזכות מסותיו בחרוזים, תרגומיו ליצירותיו של הומרוס, והסאטירות שלו. שורות רבות משיריו נעשו מטבעות-לשון שגורות בשפה האנגלית. שירו הדידקטי "מסה על האדם", מה שנחשב במאה ה-18 ליצירת המופת שלו, הוערצה בזמנו על ידי אישים רבים, ביניהם קאנט.
קורות חיים

פופ נולד ב-1688 בלונדון להורים קתולים. חודשים מעטים לאחר לידתו אירעה המהפכה המהוללת שסילקה סופית את הקתולים מעמדות השפעה באנגליה. כקתולי נשללו מפופ הצעיר הזכות ללמוד באוניברסיטה והאפשרות לקבל חסות של פטרון. קשיים אלה עודדו אותו לבנות את עתידו ואת מעמדו במו ידיו: כנער הקדיש את זמנו לקריאה, כמתבגר יצר קשרי ידידות עם סופרים ומבקרים, וכגבר צעיר הבטיח לעצמו עצמאות כלכלית לכל חייו בזכות הצלחתם המסחרית של תרגומיו ליצירות הומרוס.
שירתו המקורית, שהקנתה לו את מעמדו כמשורר החשוב ביותר של התקופה, היא שירת שנינה סאטירית. הדבר הולם את תקופתו: שנות פעילותו של פופ הן שנות השיא והבשלות של הנאו קלאסיציזם האנגלי, שהשנינה, ההפתעה, האלגנטיות, ההישענות על דגמים יווניים-רומיים וההקפדה הז'אנרית הן מערכיו הבסיסיים. שנינה זו, wit, הייתה בסביבתו הפואטית של פופ מושג תאורטי מרכזי שמשמעיו רבים: שירה, יצירה, דמיון ספרותי, ברק, ברק-כזב, כישרון – ושנינה כפשוטה: מענה-לשון מפולפל, חד ומכתמי.
אלכסנדר פופ נפטר בשנת 1744, ככל הנראה, כתוצאה ממחלת השחפת בה חלה.
יצירותיו החשובות

מסה על הביקורת (1711)
יער וינדזור (1713)
חטיפת התלתל (1712 - 1714)
תרגום האיליאדה (1715 - 1720)
תרגום האודיסאה (1725 - 1726)
דנסיאדה (1728)
מסה על האדם (1733 - 1734)
מסות מוסר (1731-1735)
ראו גם

ביקורת ספרות
שיר תיאורי
לקריאה נוספת

אלכסנדר פופ – מסה על השירה הפסטורלית (מאנגלית: אביעד שטיר), דחק - כתב עת לספרות טובה, כרך ח', 2017.
אלכסנדר פופ – מסה על הביקורת (נוסח עברי: צור ארליך), דחק, סדרת דרש לכתבי מופת בפואטיקה ואסתטיקה, 2019.
אלכסנדר פופ – מסה על האדם (נוסח עברי: צור ארליך), דחק, 2024.
הערות שוליים

↑  הביוגרפיה של אלכסנדר פופ.
| --- | --- |
בקרת זהויות :  NLI: 987007266613905171  PLWABN: 9810558110405606  BIBSYS: 90065527  BNC: 000035303  BNE: XX1074614  BnF: cb11920301f (data)  BPN: 24950491  CANTIC: a10139461  CiNii: DA00862004  GND: 118595741  ICCU: CFIV026909  ISNI: 0000 0001 2096 2432  LCCN: n79084387  LNB: 000021637  MusicBrainz: 6f2ccfb0-bb1e-441d-9653-ab10a0c5d00d  NDL: 00453111  NKC: jn19990006640  NLA: 35428475  NLG: 92435  NLK: KAC199621957  NSK: 000012607  NTA: 068351771  RERO: 02-A016532288  RKD: 64275  SELIBR: 208931  SNAC: w6gh9g3w  SUDOC: 027079279  TePapa: 6301  Trove: 949266  ULAN: 500012781  VcBA: 495/107619  VIAF: 61551003   WorldCat (עם VIAF): 61551003 
ערך זה הוא קצרמרבנושא אישים. אתם מוזמנים לתרום לוויקיפדיה ו.
בדומיה

| --- | --- |
 שיר בביצוע ליאור ייני
 יצא לאור:  1969
 סוגה:  זמר עברי
 שפה:  עברית
 כתיבה:  יבנגני יבטושנקו, נוסח עברי יעקב שבתאי
 לחן:  אדוארד קולמנובסקי
 
"בדומיה" הוא שיר שביצע הזמר ליאור ייני בסוף שנות ה-60 של המאה ה-20. השיר נכתב על ידי המשורר הרוסי יבגני יבטושנקו, הולחן בידי אדוארד קולמנובסקי והתפרסם ברוסיה בתחילת שנות ה-60. המשורר יעקב שבתאי לא תרגם את השיר לעברית, אלא כתב לו מילים חדשות השומרות על רוח השיר.
עלילת השיר

השיר נכתב בידי יבטושנקו, מבקר חריף של המשטר הסובייטי, שיצירתו החשובה "באבי יאר", נאסרה לפרסום במשך 25 שנה.
השיר של יבטושנקו נקרא ברוסית "Бежит река" ("נהר זורם"), והוא מספר את סיפורה של נערה מתבגרת הכואבת את העובדה שטרם חוותה אהבה.
בתרגומו של יעקב שבתאי, נשמרת הנימה הנוגה של השיר המקורי, בו הוא מתאר את געגועיו של אסיר במחנה כפיה לאהובתו, התוהה האם היא זוכרת עדיין את ימי אהבתם.
הביצוע של ליאור ייני

ב-1969 כיכב ליאור ייני ב"הלוך הלכה החבריא", מופע של שירי מחאה רוסיים שתרגם מרוסית יעקב שבתאי. לצידו של ייני הופיעו דודו אלהרר, תמי ספיבק ואמנון ברנזון. "בדומיה" היה בין השירים הבולטים במופע לצד "עץ תפוח", "הבלליקה" ו"שונרא".
הביצוע של ליאור ייני > ביצועים וגרסאות נוספות

בין המבצעים השונים של השיר ניתן למצוא את דודו זכאי, יבגני שפובלוב, יזהר כהן, יהודית רביץ, חמי רודנר, וביצוע משותף של שלומי שבת עם בעז שרעבי.
ליאור ייני הוציא גרסה מיוחדת של השיר בצרפתית
זמר המוזיקה היידית, דוד עשת, ביצע גרסה של השיר ביידיש, בתרגומו של המשורר משה סחר.
הזמר החובב, ישראל (איזי) הוד, שר את "זורם נהר", שהוא תרגום עברי לטקסט של יבטושנקו.
לזמרת סוזאנה (Suzanna) יש שיר בגרמנית בשם "Unser war die Nacht" ("שלנו היה הלילה") המבוסס על הלחן של קולמנובסקי.
הערות שוליים

1 2  אלי סאט, בדומיה * המקור הרוסי - Бежит река (נהר זורם), באתר יוטיוב, ‏3.7.2016
↑  אורי הייטנר, בדומיה / ליאור ייני, באתר הבלוג של אורי הייטנר, ‏26.4.16
↑   איתמר זהר, כשזמרים ישראלים מחו נגד דיכוי היצירה בברית המועצות, באתר הארץ, 21 בנובמבר 2018
↑  רחל פרומן קומלוש, ליאור ייני בדומיה בצרפתית -חדש וישן (תודה רבה)-1971, באתר יוטיוב, ‏22.10.2020
↑  מרטיו מוסקוביץ - הערוץ הרשמי, Di Nekht Fun A Mol - David Eshet (1972) / בדומיה, באתר יוטיוב, ‏3.6.2022
↑  זורם נהר - Бежит река, באתר Izzy new web site
↑  Suzanna, suzanna.berlin
↑  Suzanna, Unser war die Nacht (Bezhit Reka), יוטיוב, ‏3.4.2020
גביע לייבר

| --- | --- |


 ענף:  טניס
 תאריך ייסוד:  2017
 ארגון מפעיל:  טניס אוסטרליה TEAM8 ז'ורז'ה פאולו למאן
 מספר מתמודדים:  2
 זוכה:  נבחרת אירופה (זכייה חמישית)
 הכי הרבה זכיות:  נבחרת אירופה (5 זכיות)
 lavercup.com
 
גביע לייבר (באנגלית: Laver Cup) הוא טורניר ראווה שנתי קבוצתי בטניס, בו משחקות "נבחרת אירופה" (באנגלית: Team Europe), המורכבת מטניסאים ממדינות אירופה, ו"נבחרת העולם" (באנגלית: Team World) המורכבת מטניסאים ממדינות בשאר יבשות העולם.
הטורניר נוסד ב-2017 ונערך מדי שנה בסוף חודש ספטמבר, שבועיים לאחר אליפות ארצות הברית הפתוחה. הוא נקרא על שם טניסאי העבר האוסטרלי רוד לייבר, שנחשב בעיני רבים לאחד מגדולי הטניסאים בהיסטוריה. לייבר עצמו נוכח בטורנירים כאורח כבוד, ומעניק בסיומו את הגביע לנבחרת המנצחת.
מארגני הטורניר הם טניס אוסטרליה - איגוד הטניס האוסטרלי, טניסאי העבר ואיש העסקים הברזילאי ז'ורז'ה פאולו למאן, ו-TEAM8, חברת הניהול של טניסאי העבר רוג'ר פדרר.
נבחרת אירופה היא הזוכה המכהנת (2024) בפעם החמישית.